P6_TA(2006)0475

Afgiftsfritagelser for rejsende fra tredjelande *

Europa-Parlamentets lovgivningsmæssige beslutning om forslag til Rådets direktiv om fritagelse for merværdiafgift og punktafgifter på varer, der indføres af rejsende fra tredjelande (KOM(2006)0076 — C6-0078/2006 — 2006/0021(CNS))

(Høringsprocedure)

Europa-Parlamentet,

- der henviser til Kommissionens forslag til Rådet (KOM(2006)0076) [1],

- der henviser til EF-traktatens artikel 93, der danner grundlag for Rådets høring af Parlamentet (C6-0078/2006),

- der henviser til forretningsordenens artikel 51,

- der henviser til betænkning fra Økonomi- og Valutaudvalget (A6-0361/2006),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre Kommissionens forslag i væsentlig grad;

5. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

Artikel 3, nr. 1 a (ny)

| 1 a)"færge- eller krydstogtpassagerer": passagerer, der foretager en sørejse på mindst 50 kilometer med et fartøj, der efter en sejlplan udfører færge-, linje- eller krydstogtsejlads |

Ændring 2

Artikel 8, stk. 1, afsnit 1

1. Medlemsstaterne fritager indførslen af varer, dog ikke varer omhandlet i afdeling 3, til en samlet værdi af højst 220 EUR pr. person for moms og punktafgifter. | 1. Medlemsstaterne fritager indførslen af varer, dog ikke varer omhandlet i afdeling 3, til en samlet værdi af højst 330 EUR pr. person for moms og punktafgifter. |

Ændring 3

Artikel 8, stk. 1, afsnit 2

For flyrejsende fastsættes den i første afsnit omhandlede beløbsmæssige tærskel til 500 EUR. | For flyrejsende, færge- eller krydstogtpassagerer fastsættes den i første afsnit omhandlede beløbsmæssige tærskel til 1000 EUR. |

Ændring 4

Artikel 8, stk. 2

2. Medlemsstaterne kan nedsætte den beløbsmæssige tærskel for rejsende under femten år, uanset hvilket transportmiddel de benytter. Den beløbsmæssige tærskel kan dog ikke være lavere end 110 EUR. | 2. Medlemsstaterne kan nedsætte den beløbsmæssige tærskel for rejsende under 16 år, uanset hvilket et transportmiddel de benytter. Den beløbsmæssige tærskel kan dog ikke være lavere end 110 EUR. |

Ændring 5

Artikel 9, stk. 2

2. Medlemsstaterne kan vælge at sondre mellem flyrejsende og andre rejsende ved kun at anvende de i stk. 1 anførte begrænsede minimumsmængder for andre rejsende end flyrejsende. | 2. Medlemsstaterne kan vælge at sondre mellem flyrejsende, færge- eller krydstogtpassagerer og andre rejsende ved kun at anvende de i stk. 1 anførte begrænsede minimumsmængder for andre rejsende end flyrejsende, færge- eller krydstogtpassagerer. |

Ændring 6

Artikel 10, stk. 3

3. Foruden den fritagelse, der er fastsat i stk. 1, fritager medlemsstaterne i alt 4 liter ikke-mousserende vin og 16 liter øl for moms og punktafgifter. | 3. Foruden den fritagelse, der er fastsat i stk. 1, fritager medlemsstaterne i alt 8 liter ikke-mousserende vin og 16 liter øl for moms og punktafgifter. |

Ændring 7

Artikel 11

Fritagelserne i medfør af artikel 9 og 10 gælder ikke for rejsende under 17 år. | Fritagelserne i medfør af artikel 9 og 10 gælder ikke for rejsende under 18 år. |

Ændring 8

Artikel 12

For ethvert motorkøretøj fritager medlemsstaterne det brændstof, der findes i tanken, og en brændstofmængde på højst 10 liter i en transportabel beholder for moms og punktafgifter, uden at dette berører nationale bestemmelser vedrørende besiddelse og transport af brændstof. | Medlemsstaterne fritager en brændstofmængde på højst 10 liter, som medbringes i et motorkøretøj i en transportabel beholder, for moms og punktafgifter, uden at dette berører nationale bestemmelser vedrørende besiddelse og transport af brændstof. Medlemsstaterne har dog ret til at overvåge omfanget af og træffe de nødvendige foranstaltninger til at modvirke grænsehandel med brændstof, som sker i afgiftsunddragelsesøjemed. |

Ændring 9

Artikel 14, stk. 1, litra a

a) personer, der har bopæl i grænseområdet | udgår |

Ændring 10

Artikel 16, stk. 3 a (nyt)

| 3 a. De i artikel 8, stk. 1 og 2, anførte beløbsmæssige tærskler tages op til revision mindst hvert femte år, og tilpasningen må ikke være mindre end det harmoniserede indeks af forbrugerpriser eller de officielle data fra Eurostat over den gennemsnitlige inflationsrate i medlemsstaterne, alt efter hvilket af disse der er højest, medmindre Rådet med enstemmighed træffer anden afgørelse. |

[1] Endnu ikke offentliggjort i EUT.

--------------------------------------------------